CELEX: 32020R1230
Language: et
Date: 2019-11-29 00:00:00
Title: Komisjoni delegeeritud määrus (EL) 2020/1230, 29. november 2019, millega täiendatakse Euroopa Parlamendi ja nõukogu määrust (EL) 2017/2402 seoses regulatiivsete tehniliste standarditega, millega määratakse kindlaks väärtpaberistamise registri registreerimise taotluse üksikasjad ja kauplemisteabehoidla registreeringu laiendamise lihtsustatud taotluse üksikasjad (EMPs kohaldatav tekst)

3.9.2020   
               
               
                  ET
               
               
                  Euroopa Liidu Teataja
               
               
                  L 289/345
               
            
         KOMISJONI DELEGEERITUD MÄÄRUS (EL) 2020/1230,
         29. november 2019,
         millega täiendatakse Euroopa Parlamendi ja nõukogu määrust (EL) 2017/2402 seoses regulatiivsete tehniliste standarditega, millega määratakse kindlaks väärtpaberistamise registri registreerimise taotluse üksikasjad ja kauplemisteabehoidla registreeringu laiendamise lihtsustatud taotluse üksikasjad
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. detsembri 2017. aasta määrust (EL) 2017/2402, millega kehtestatakse väärtpaberistamise üldnormid ning luuakse lihtsa, läbipaistva ja standarditud väärtpaberistamise erinormid ning millega muudetakse direktiive 2009/65/EÜ, 2009/138/EÜ ja 2011/61/EL ning määrusi (EÜ) nr 1060/2009 ja (EL) nr 648/2012, (1) eriti selle artikli 10 lõike 7 kolmandat lõiku, kuivõrd see puudutab kõnealuse lõike esimese lõigu punkte b ja c,
         ning arvestades järgmist:
         
                     (1)
                  
                  
                     Määruse (EL) 2017/2402 artikli 7 lõikes 2 on nõutud, et väärtpaberistamise tehingut puudutav teave tehtaks kättesaadavaks väärtpaberistamise registri kaudu, või kui sellist registri ei ole kõnealuse määruse artikli 10 kohaselt registreeritud, siis teatavatele nõuetele vastava veebisaidi kaudu. Määruse (EL) 2017/2402 artiklis 10 on sätestatud väärtpaberistamise registrite registreerimise tingimused ja kord, sealhulgas nõue esitada registreerimistaotlus, või juhul, kui teabehoidla on juba registreeritud Euroopa Parlamendi ja nõukogu määruse (EL) nr 648/2012 (2) VI jaotise 1. peatüki või Euroopa Parlamendi ja nõukogu määruse (EL) 2015/2365 (3) III peatüki kohaselt, siis määruse (EL) 2017/2402 artikli 7 kohaldamise eesmärgil registreeringu laiendamise taotlus.
                  
               
                     (2)
                  
                  
                     Et viia turuosalistele lisanduvad tegevuskulud miinimumini, peaksid väärtpaberistamise registrite registreerimise eeskirjad, sealhulgas määruse (EL) 2017/2402 artikli 7 kohaldamise eesmärgil registreeringu laiendamise eeskirjad, põhinema olemasolevatel taristutel, protsessidel ja vormingutel, mis võeti juba kasutusele väärtpaberite kaudu finantseerimise tehingutest ja tuletislepingutest teatamiseks. Registreerimise eeskirjades tuleks siiski arvestada ka väärtpaberistamise eripärasid, sealhulgas väärtpaberistamise andmete ja dokumentide majutamise keerukust, samuti hiljutisi turusuundumusi, näiteks tavapäraselt juriidilise isiku tunnuste kasutamist, millega paraneb taotluses juriidiliste isikute kohta esitatava teabe ülesehitus ja liigitus. Selguse huvides ja et taotlejatel oleks vajalikku teavet hõlpsam leida, võiksid nõuded olla registreerimise eeskirjades samas järjekorras kui asjaomaste määruses (EL) 2017/2402 sätestatud nõuete puhul.
                  
               
                     (3)
                  
                  
                     Väärtpaberistamised on väga keerukad instrumendid, mille jaoks on vaja eri liiki teavet, sealhulgas teavet aluspositsioonide omaduste, nende rahavoogude, väärtpaberistamise struktuuri ning kolmandate isikutega sõlmitud õiguslike ja tegevuslike kokkulepete kohta. Seepärast on oluline, et tulevane väärtpaberistamise register suudaks tõendada, et tal on väärtpaberistamise vallas piisavad teadmised ja tööalased kogemused ning suutlikkus määruses (EL) 2017/2402 sätestatud teavet vastu võtta, töödelda ja kättesaadavaks teha. Tulevased väärtpaberistamise registrid peaksid samuti suutma tõendada, et nende töötajad, süsteemid, kontrollid ja menetlused on piisavad, et tagada määruses (EL) 2017/2402 sätestatud nõuete täitmine.
                  
               
                     (4)
                  
                  
                     Väärtpaberistamise registrid võivad osutada teenuseid (nn „väärtpaberistamise kõrvalteenused“), mis on määruse (EL) 2017/2402 kohaselt väärtpaberistamise registrina registreerumist nõudvate teenuste (nn „väärtpaberistamise põhiteenused“) osutamisega otseselt seotud ja tulenevad selliste teenuste osutamisest. Näiteks võivad väärtpaberistamise registrid pakkuda võimalikule väärtpaberi emitendile uuringu- või konsultatsiooniteenuseid, mille jaoks kasutatakse väärtpaberistamise registrile kättesaadavaid väärtpaberistamise andmeid. Samuti võivad väärtpaberistamise registrid osutada kõrvalteenuseid, mis ei ole väärtpaberistamise põhiteenuste osutamisega otseselt seotud ega tulene selliste teenuste osutamisest („väärtpaberistamisega mitteseotud kõrvalteenused“). Siiski võib väärtpaberistamise registri ühisressursside kasutamine nii väärtpaberistamise põhiteenuste kui ka väärtpaberistamise kõrvalteenuste või ka väärtpaberistamisega mitteseotud kõrvalteenuste osutamiseks põhjustada operatsiooniriskide ülekandumist ühelt teenuselt teisele. Et vältida sellist ülekandumist, võivad teabe valideerimise, kooskõlastava võrdlemise, töötlemise või säilitamisega seotud teenused seetõttu nõuda tegevuste tulemuslikku eraldamist. Teisalt võib selliseid tavasid nagu ühtsed kasutajaliidese süsteemid, ühine teabele juurdepääsu punkt või samad töötajad müügi, vastavuskontrolli või klienditoe alal pidada siiski vähem altiks riskide ülekandumisele ning seega ei pruugi need tingimata nõuda funktsioonide eraldamist. Seepärast tuleks taotlejatelt nõuda väärtpaberistamise registrina registreerimisel tõendust, et nad on piisaval tasemel tegevuslikult eraldanud ressursid, süsteemid ja menetlused, mida kasutatakse nendes äriliinides, mis on seotud väärtpaberistamise põhiteenuste osutamisega, ressurssidest, süsteemidest ja menetlustest, mida kasutatakse kõrvalteenuste osutamisega seotud äriliinides, olenemata sellest, kas neid muid äriliine haldab väärtpaberistamise register, seotud üksus või muu üksus.
                  
               
                     (5)
                  
                  
                     Määruse (EL) 2017/2402 artikli 10 lõikega 5 on ette nähtud registreeringu laiendamise lihtsustatud taotlus, kui määruse (EL) nr 648/2012 või määruse (EL) 2015/2365 kohaselt registreeritud kauplemisteabehoidlad taotlevad olemasoleva kauplemisteabehoidla registreeringu laiendamist määruse (EL) 2017/2402 artikli 7 kohaldamise eesmärgil. Seega peaks nõuete dubleerimise vältimiseks piirduma registreeringu laiendamist taotleva kauplemisteabehoidla esitatav teave üksikasjadega kohanduste kohta, mis on vajalikud määruse (EL) 2017/2402 täitmise tagamiseks.
                  
               
                     (6)
                  
                  
                     Käesolev määrus põhineb regulatiivsete tehniliste standardite eelnõul, mille esitas komisjonile Euroopa Väärtpaberiturujärelevalve (edaspidi „ESMA“).
                  
               
                     (7)
                  
                  
                     ESMA on kooskõlas Euroopa Parlamendi ja nõukogu määruse (EL) nr 1095/2010 (4) artikliga 10 korraldanud käesoleva määruse aluseks oleva regulatiivsete tehniliste standardite eelnõu kohta avaliku konsultatsiooni, analüüsinud potentsiaalseid seonduvaid kulusid ja tulusid ning küsinud kõnealuse määruse artikli 37 kohaselt loodud väärtpaberituru sidusrühmade kogu arvamust,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Mõisted
            Käesolevas määruses kasutatakse järgmisi mõisteid:
            
                        1)
                     
                     
                        „kasutaja“ – väärtpaberistamise registri puhul üks järgmistest:
                        
                                    a)
                                 
                                 
                                    määruse (EL) 2017/2402 artikli 17 lõikes 1 nimetatud üksus;
                                 
                              
                                    b)
                                 
                                 
                                    kõnealuse väärtpaberistamise registriga seoses aruandev üksus;
                                 
                              
                                    c)
                                 
                                 
                                    väärtpaberistamise registri muu klient, kes kasutab väärtpaberistamise registri osutatavaid väärtpaberistamise põhiteenuseid;
                                 
                              
                  
                        2)
                     
                     
                        „aruandev üksus“ – määruse (EL) 2017/2402 artikli 7 lõike 2 esimese lõigu kohaselt määratud üksus;
                     
                  
                        3)
                     
                     
                        „väärtpaberistamise põhiteenused“ – teenused, mille jaoks nõutakse määruse (EL) 2017/2402 kohaselt väärtpaberistamise registrina registreerimist;
                     
                  
                        4)
                     
                     
                        „väärtpaberistamise kõrvalteenused“ – väärtpaberistamise registri osutatavad teenused, mis on väärtpaberistamise registri poolt väärtpaberistamise põhiteenuste osutamisega otseselt seotud ja tulenevad selliste teenuste osutamisest;
                     
                  
                        5)
                     
                     
                        „väärtpaberistamisega mitteseotud kõrvalteenused“ – teenused, mis ei ole väärtpaberistamise põhiteenused ega väärtpaberistamise kõrvalteenused;
                     
                  
                        6)
                     
                     
                        järgmistel terminitel on määruse (EL) nr 648/2012 artiklis 2 sätestatud tähendus:
                        
                                    a)
                                 
                                 
                                    „konsolideerimisgrupp“,
                                 
                              
                                    b)
                                 
                                 
                                    „emaettevõtja“,
                                 
                              
                                    c)
                                 
                                 
                                    „tütarettevõtja“,
                                 
                              
                                    d)
                                 
                                 
                                    „kapital“,
                                 
                              
                                    e)
                                 
                                 
                                    „märkimisväärne seos“,
                                 
                              
                                    f)
                                 
                                 
                                    „juhtorgan“;
                                 
                              
                  
                        7)
                     
                     
                        „kõrgem juhtkond“ – isik või isikud, kes tegelikult juhivad väärtpaberistamise registri tegevust, ning juhtorgani juhtiv liige või juhtivad liikmed.
                     
                  
         
            Artikkel 2
            Identifitseerimine, õiguslik seisund ja väärtpaberistamise liik
            
               1.   Väärtpaberistamise registrina registreerimise taotluses nimetatakse taotleja ja tema kavandatav tegevus, mille jaoks on vaja väärtpaberistamise registrina registreerimist.
            
            
               2.   Lõike 1 kohaldamiseks esitatakse taotluses eelkõige järgmine:
               
                           a)
                        
                        
                           taotleja ärinimi, tema juriidiline aadress liidus ning taotleja iga tütarettevõtja ja filiaali ärinimi ja juriidiline aadress;
                        
                     
                           b)
                        
                        
                           taotleja juriidilise isiku tunnus (LEI), mille all taotleja on registreeritud juriidilise isiku ülemaailmse tunnuse sihtasutuses;
                        
                     
                           c)
                        
                        
                           taotleja veebisaidi universaalne ressursilokaator (URL);
                        
                     
                           d)
                        
                        
                           asjakohase äri- või kohturegistri väljavõte, milles on esitatud taotleja asutamise koht ja äritegevuse valdkond, või muus vormis tõend taotleja asutamise koha ja äritegevuse valdkonna kohta, mõlemal juhul väärtpaberistamise registrina registreerimise taotluse esitamise kuupäeva seisuga;
                        
                     
                           e)
                        
                        
                           väärtpaberistamise liigid (varaga tagatud kommertsväärtpaberite tehing või muude kui varaga tagatud kommertsväärtpaberite tehing), riski ülekandmise meetodid (traditsiooniline väärtpaberistamine või sünteetiline väärtpaberistamine) ja aluspositsioonide liigid (elamukinnisvara, ärikinnisvara, äriühingud, liisingud, tarbijavaldkond, autondus, krediitkaardid, nn esoteerilised, muude varaliikide alla mittekuuluvad varad), mille jaoks taotleja soovib registreeringut;
                        
                     
                           f)
                        
                        
                           teave selle kohta, kas asukohaliikmesriigi pädev asutus on taotlejale loa andnud või ta registreerinud, ning kui jah, siis pädeva asutuse nimi ja loa või registreerimisega seotud viitenumber;
                        
                     
                           g)
                        
                        
                           põhikiri või samaväärne asutamisdokument ja vajaduse korral muud kohustuslikud dokumendid, milles on märgitud, et taotleja osutab väärtpaberistamise põhiteenuseid;
                        
                     
                           h)
                        
                        
                           tema poolt väärtpaberistamise põhiteenuste osutamise kohta – nõuetele vastavuse eest vastutava(te) isiku(te) või muu(de) taotleja vastavuskontrolliga seotud töötaja(te) nimi ja kontaktandmed;
                        
                     
                           i)
                        
                        
                           taotlusega seotud suhtluseks valitud kontaktisiku nimi ja kontaktandmed;
                        
                     
                           j)
                        
                        
                           tegevusprogramm, sealhulgas taotleja peamise äritegevuse asukoht;
                        
                     
                           k)
                        
                        
                           väärtpaberistamise kõrvalteenus või väärtpaberistamisega mitteseotud kõrvalteenus, mida taotleja osutab või kavatseb osutada;
                        
                     
                           l)
                        
                        
                           igasugune teave ükskõik mis liiki poolelioleva kohtu-, haldus-, vahekohtu- või muu vaidlusmenetluse kohta, milles taotleja võib olla osaline ning millega võivad kaasneda märkimisväärsed rahalised kulud või mainekahju, eelkõige menetluse kohta, mis puudutab maksu- või maksejõuetusküsimusi, või iga lõpetatud menetluse kohta, mis võib sellegipoolest oluliselt mõjutada väärtpaberistamise registri kulusid.
                        
                     
            
               3.   Nõudmise korral esitab taotleja ESMA-le registreerimistaotluse läbivaatamise ajal lisateavet, kui sellist teavet on vaja selleks, et hinnata taotleja suutlikkust täita määrusest (EL) 2017/2402 tulenevaid nõudeid, ning selleks, et ESMA saaks esitatavaid või juba esitatud dokumente nõuetekohaselt tõlgendada ja analüüsida.
            
            
               4.   Kui taotleja leiab, et mõni käesoleva määruse nõue ei ole tema suhtes kohaldatav, märgib ta selle nõude selgelt oma taotluses ära ja selgitab, miks sellist nõuet ei kohaldata.
            
         
         
            Artikkel 3
            Organisatsiooniskeem
            
               1.   Väärtpaberistamise registrina registreerimise taotluses esitatakse skeem, kus on üksikasjalikult näidatud taotleja organisatsiooniline struktuur, sealhulgas väärtpaberistamise kõrvalteenuste ja väärtpaberistamisega mitteseotud kõrvalteenuste struktuur.
            
            
               2.   Lõikes 1 osutatud skeemis on kirjas iga olulise rolli eest vastutav isik, sealhulgas kõrgema juhtkonna iga liige ja isikud, kes tegelikult juhivad tütarettevõtjate ja filiaalide tegevust.
            
         
         
            Artikkel 4
            Äriühingu üldjuhtimine
            
               1.   Väärtpaberistamise registrina registreerimise taotluses esitatakse teave taotleja sisemiste äriühingu üldjuhtimise põhimõtete ja menetluste ning kõrgema juhtkonna, sealhulgas juhatuse, selle tegevjuhtkonda mittekuuluvate liikmete ja komisjonide (kui neid on loodud) tegevust reguleerivate volituste kohta.
            
            
               2.   Lõikes 1 osutatud teave hõlmab kõrgema juhtkonna valimise, ametisse nimetamise, töötulemuste hindamise ja tagasikutsumise menetlust.
            
            
               3.   Kui taotleja juhindub mõnest tunnustatud äriühingu üldjuhtimise alasest käitumisjuhendist, nimetatakse väärtpaberistamise registrina registreerimise taotluses see juhend ja esitatakse selgitused olukordade kohta, kus taotleja sellest juhendist kõrvale kaldub.
            
         
         
            Artikkel 5
            Sisekontroll
            
               1.   Väärtpaberistamise registrina registreerimise taotluses esitatakse üksikasjalik teave taotleja sisekontrollisüsteemi kohta, sealhulgas teave selle vastavuskontrolli funktsiooni, riskihindamise, sisekontrolli mehhanismide ja siseauditi funktsiooni korralduse kohta.
            
            
               2.   Lõikes 1 osutatud üksikasjalik teave peab sisaldama:
               
                           a)
                        
                        
                           taotleja sisekontrolli põhimõtteid ja menetlusi, millega tagatakse nende põhimõtete järjekindel ja tulemuslik rakendamine;
                        
                     
                           b)
                        
                        
                           taotleja süsteemide sobivuse ja tulemuslikkuse seire ja hindamise põhimõtteid, menetlusi ja juhendeid;
                        
                     
                           c)
                        
                        
                           kõiki taotleja infotöötlussüsteemide kontrolli ja kaitse põhimõtteid, menetlusi ja juhendeid;
                        
                     
                           d)
                        
                        
                           seda, millised ettevõttesisesed organid vastutavad sisekontrolli järelduste hindamise eest.
                        
                     
            
               3.   Väärtpaberistamise registrina registreerimise taotluses esitatakse taotleja siseauditi tegevuse kohta järgmine teave:
               
                           a)
                        
                        
                           siseauditi komitee (kui see on olemas) koosseis, pädevus ja ülesanded;
                        
                     
                           b)
                        
                        
                           siseauditi funktsiooni põhimäärus, metoodika, standardid ja menetlused;
                        
                     
                           c)
                        
                        
                           selgitus selle kohta, kuidas tema siseauditi funktsiooni põhimäärust, metoodikat ja menetlusi välja töötatakse ja rakendatakse, võttes arvesse taotleja tegevuse laadi ja ulatust, keerukust ja riske;
                        
                     
                           d)
                        
                        
                           siseauditi komitee tööplaan taotluse esitamise kuupäevale järgneva kolme aasta kohta, sealhulgas eelkõige taotleja tegevuse laad ja ulatus, keerukus ja riskid.
                        
                     
         
         
            Artikkel 6
            Huvide konfliktid
            
               1.   Väärtpaberistamise registrina registreerimise taotluses esitatakse huvide konfliktide juhtimiseks taotleja kehtestatud põhimõtete ja menetluste kohta järgmine teave:
               
                           a)
                        
                        
                           huvide konfliktide tuvastamise, juhtimise, lahendamise, leevendamise ja viivitamata avalikustamise põhimõtted ja menetlused;
                        
                     
                           b)
                        
                        
                           selle protsessi kirjeldus, millega tagatakse asjaomaste isikute teadlikkus punktis a osutatud põhimõtetest ja menetlustest;
                        
                     
                           c)
                        
                        
                           taotleja organisatsioonis ärifunktsioonide eraldatuse taseme ja vormi kirjeldus, sealhulgas järgmise kirjeldus:
                           
                                       i)
                                    
                                    
                                       võimaliku huvide konflikti korral funktsioonide vahelise teabevahetuse ärahoidmise või juhtimise meetmed;
                                    
                                 
                                       ii)
                                    
                                    
                                       järelevalve selliste isikute üle, kelle põhiülesanded on seotud huvidega, mis võivad olla vastuolus kliendi huvidega;
                                    
                                 
                     
                           d)
                        
                        
                           kõik muud meetmed ja kontrollid, mis on kehtestatud selleks, et tagada huvide konfliktide juhtimisel punktis a osutatud põhimõtete ja menetluste ning punktis b osutatud protsessi järgimine.
                        
                     
            
               2.   Väärtpaberistamise registrina registreerimise taotluses esitatakse ajakohastatud nimistu taotluse esitamise seisuga olemasolevatest või võimalikest olulistest huvide konfliktidest, mis on seotud taotleja osutatava või vastuvõetava väärtpaberistamise põhi- või kõrvalteenusega, samuti väärtpaberistamisega mitteseotud kõrvalteenusega, ning kirjeldatakse, kuidas selliseid konflikte praegu või nende tekkides juhitakse. Nimistus esitatakse järgmistest olukordadest tulenevad huvide konfliktid:
               
                           a)
                        
                        
                           olukorrad, kui taotleja võib klienti kahjustades teenida finantstulu või vältida finantskahju;
                        
                     
                           b)
                        
                        
                           olukorrad, kui taotleja võib olla huvitatud kliendile osutatava teenuse tulemusest muus kontekstis kui kliendi huvide seisukohast;
                        
                     
                           c)
                        
                        
                           olukorrad, kui taotleja võib olla motiveeritud seadma esikohale oma huvid või muu kasutaja või kasutajarühma huvid, mitte selle kliendi huvid, kellele teenust osutatakse;
                        
                     
                           d)
                        
                        
                           olukorrad, kui taotleja saab või võib saada muult isikult kui klient seoses kliendile osutatava teenusega mõne muu hüve sellise rahasumma, kaupade või teenuste näol, mis ei ole selle teenuse osutamise eest makstav vahendus- või teenustasu.
                        
                     
            
               3.   Kui taotleja kuulub konsolideerimisgruppi, lisatakse nimistusse olemasolevad või võimalikud olulised huvide konfliktid, mis tulenevad teistest konsolideerimisgruppi kuuluvatest üksustest, ning teave selle kohta, kuidas neid konflikte juhitakse ja leevendatakse.
            
         
         
            Artikkel 7
            Väärtpaberistamise registri omandisuhted
            
               1.   Väärtpaberistamise registrina registreerimise taotluses esitatakse:
               
                           a)
                        
                        
                           loetelu kõigi selliste isikute või üksuste nimedega, kellele kuulub otse või kaudselt vähemalt 5 % taotleja kapitalist või hääleõigusest või kelle osalus võimaldab märkimisväärselt mõjutada taotleja juhtimist;
                        
                     
                           b)
                        
                        
                           loetelu kõigist ettevõtjatest, milles punktis a osutatud isikul on vähemalt 5 % kapitalist või hääleõigustest või mille juhtimist see isik märkimisväärselt mõjutab.
                        
                     
            
               2.   Kui taotlejal on emaettevõtja või lõplik emaettevõtja, teeb taotleja järgmist:
               
                           a)
                        
                        
                           esitab emaettevõtja LEI, mille all see on registreeritud juriidilise isiku ülemaailmse tunnuse sihtasutuses, ja juriidilise aadressi;
                        
                     
                           b)
                        
                        
                           märgib, kas emaettevõtjale või lõplikule emaettevõtjale on antud tegevusluba või ta on registreeritud ja kas tema üle tehakse järelevalvet, ning juhul kui see nii on, märgib viitenumbri ja vastutava järelevalveasutuse nime.
                        
                     
         
         
            Artikkel 8
            Omandisuhete skeem
            
               1.   Väärtpaberistamise registrina registreerimise taotluses esitatakse skeem, millel on esitatud taotleja konsolideerimisgrupi omandisuhted, sealhulgas põhiemaettevõtja, emaettevõtja, tütarettevõtjate ja muude sidusüksuste või filiaalide vahel.
            
            
               2.   Kõigi lõikes 1 osutatud skeemil kujutatud ettevõtjate kohta märgitakse nende täisnimi, õiguslik seisund, juriidiline aadress ja LEI, mille all nad on registreeritud juriidilise isiku ülemaailmse tunnuse sihtasutuses.
            
         
         
            Artikkel 9
            Põhimõtted ja menetlused
            Väärtpaberistamise registrina registreerimise taotluses käsitletavate põhimõtete ja menetluste kohta esitatakse taotluses:
            
                        a)
                     
                     
                        tõendusmaterjal selle kohta, et taotleja juhatus on need põhimõtted heaks kiitnud ning vastutab nende põhimõtete ja menetluste rakendamise ja säilitamise eest;
                     
                  
                        b)
                     
                     
                        kirjeldus selle kohta, kuidas on korraldatud nende põhimõtete ja menetluste tutvustamine taotleja organisatsioonis, selle kohta, kuidas on tagatud nende järgimine ja igapäevane jälgimine, ning nende põhimõtete ja menetluste järgimise eest vastutavate isikute nimed;
                     
                  
                        c)
                     
                     
                        dokumendid, mis näitavad, et taotleja enda töötajad ja tegevuse edasiandmise lepingu alusel tegutsevad töötajad on nende põhimõtete ja menetlustega tutvunud;
                     
                  
                        d)
                     
                     
                        nende põhimõtete ja menetluste rikkumise korral võetavate meetmete kirjeldus;
                     
                  
                        e)
                     
                     
                        põhimõtete või menetluste olulisest rikkumisest ESMA teavitamise kirjeldus, kui tegemist võib olla esmase registreerimise tingimuste rikkumisega;
                     
                  
                        f)
                     
                     
                        sellise kehtestatud korra kirjeldus, mille alusel teavitatakse ESMAt viivitamata taotleja infotehnoloogiasüsteemides kavandatavatest olulistest muudatustest enne nende rakendamist.
                     
                  
         
            Artikkel 10
            Õigusnormide järgimine
            Väärtpaberistamise registrina registreerimise taotluses esitatakse määrusele (EL) 2017/2402 vastavuse tagamiseks rakendatavate põhimõtete ja menetluste kohta järgmine teave:
            
                        a)
                     
                     
                        nõuetele vastavuse eest vastutavate isikute ja muude vastavuskontrollis osalevate töötajate ülesannete kirjeldus, sealhulgas selle kirjeldus, kuidas tagatakse vastavuskontrolli funktsiooni sõltumatus muust äritegevusest;
                     
                  
                        b)
                     
                     
                        sise-eeskirjad ja menetlused, millega tagatakse, et taotleja, sealhulgas tema juhid ja töötajad, vastavad määrusele (EL) 2017/2402, sealhulgas juhatuse ja kõrgema juhtkonna ülesannete kirjeldus;
                     
                  
                        c)
                     
                     
                        määrusele (EL) 2017/2402 vastavuse kohta kõige uuem sisearuanne, mille on koostanud taotleja töötajad, kes vastutavad nõuetele vastavuse eest, või muud vastavuskontrollis osalevad töötajad, kui selline aruanne on taotleja organisatsioonis kasutusel.
                     
                  
         
            Artikkel 11
            Töötajate valiku põhimõtted ja menetlused
            Väärtpaberistamise registrina registreerimise taotluses esitatakse:
            
                        a)
                     
                     
                        taotleja kõrgema juhtkonna, juhatuse liikmete ning riskijuhtimise ja kontrolli funktsiooni täitvate töötajate tasustamispõhimõtete koopia;
                     
                  
                        b)
                     
                     
                        ülevaade meetmetest, mille taotleja on kehtestanud, et vähendada liigselt ühele konkreetsele töötajale tuginemise riski.
                     
                  
         
            Artikkel 12
            Teave väärtpaberistamise põhiteenuse osutamisega seotud taotleja töötajate kohta
            Väärtpaberistamise registrina registreerimise taotluses esitatakse taotleja väärtpaberistamise põhiteenuste osutamisega seotud töötajate kohta järgmine teave:
            
                        a)
                     
                     
                        üldine loetelu töötajatest, kelle tööandja on otse taotleja, sealhulgas nende töötajate ülesanded ja kvalifikatsioon;
                     
                  
                        b)
                     
                     
                        vahetult väärtpaberistamise põhiteenuste osutamisega tegelevate konkreetsete infotehnoloogiatöötajate kirjeldus, sealhulgas iga töötaja ülesanded ja kvalifikatsioon;
                     
                  
                        c)
                     
                     
                        kõigi siseauditi, sisekontrolli, vastavuskontrolli, riskihindamise ja sisemise läbivaatamise eest vastutavate isikute ülesannete ja kvalifikatsiooni kirjeldus;
                     
                  
                        d)
                     
                     
                        oma töötajate ja tegevuse edasiandmise lepingu alusel tegutsevate töötajate isikuandmed;
                     
                  
                        e)
                     
                     
                        põhimõtete ja menetluste ning väärtpaberistamise registri tegevuse kohta taotleja töötajatele korraldatud koolituse üksikasjad, kirjeldades mh eksamit või muud liiki ametlikku hindamist, mida nõutakse töötajatelt väärtpaberistamise põhiteenuste osutamiseks.
                     
                  Punktis b osutatud kirjelduse hulka kuuluvad kirjalikud tõendid vähemalt ühe IT-küsimuste eest vastutava kõrgema töötaja IT-alase kogemuse kohta.
         
         
            Artikkel 13
            Finantsaruanded ja äriplaanid
            
               1.   Väärtpaberistamise registrina registreerimise taotluses esitatakse järgmine finantsteave:
               
                           a)
                        
                        
                           taotleja finantsaruannete tervikkomplekt, mis on koostatud kooskõlas ühega järgmistest:
                           
                                       i)
                                    
                                    
                                       Euroopa Parlamendi ja nõukogu määruse (EÜ) nr 1606/2002 (5) artikli 3 kohaselt vastu võetud rahvusvahelised raamatupidamisstandardid;
                                    
                                 
                                       ii)
                                    
                                    
                                       taotleja asukohaliikmesriigi raamatupidamisstandardid, nagu on nõutud Euroopa Parlamendi ja nõukogu direktiivis 2013/34/EL (6);
                                    
                                 
                     
                           b)
                        
                        
                           kui taotleja finantsaruanded kuuluvad kohustuslikule auditeerimisele Euroopa Parlamendi ja nõukogu direktiivi 2006/43/EÜ (7) artikli 2 lõike 1 tähenduses, peavad finantsaruanded sisaldama majandusaasta aruannet ja konsolideeritud finantsaruande auditiaruannet;
                        
                     
                           c)
                        
                        
                           kui taotlejat on auditeeritud, siis välisaudiitori nimi ja riiklik registreerimisnumber.
                        
                     
            
               2.   Kui lõikes 1 osutatud finantsteave ei ole kättesaadav, esitatakse väärtpaberistamise registrina registreerimise taotluses taotleja kohta järgmine teave:
               
                           a)
                        
                        
                           
                              pro forma avaldus, milles näidatakse nõuetekohaste vahendite olemasolu ja eeldatav äriseisund seisuga kuus kuud pärast väärtpaberistamise registrina registreerimist;
                        
                     
                           b)
                        
                        
                           vahefinantsaruanne, kui finantsaruanded ei ole lõikes 1 osutatud õigusaktidega ette nähtud ajavahemiku kohta veel kättesaadavad;
                        
                     
                           c)
                        
                        
                           finantsseisundi aruanne, nt bilanss, kasumiaruanne, omakapitali muutus, rahavoogude aruanne ning arvestusmeetodite kokkuvõte ja muud selgitavad märkused, mida lõikes 1 nimetatud õigusaktide kohaselt nõutakse.
                        
                     
            
               3.   Väärtpaberistamise registrina registreerimise taotluses esitatakse finantsäriplaan, mis sisaldab väärtpaberistamise põhiteenuste erinevaid äristsenaariume vähemalt kolmeaastase vaatlusperioodi jooksul, sealhulgas iga stsenaariumi all järgmist lisateavet:
               
                           a)
                        
                        
                           eeldatav tulu järgmistest taotleja osutatavate teenuste kategooriatest, iga kategooria kohta eraldi:
                           
                                       i)
                                    
                                    
                                       väärtpaberistamise põhiteenused;
                                    
                                 
                                       ii)
                                    
                                    
                                       väärtpaberistamise kõrvalteenused;
                                    
                                 
                                       iii)
                                    
                                    
                                       kauplemisteabehoidla põhiteenusena määruse (EL) nr 648/2012 kohane tuletisinstrumentide andmete keskne kogumine ja säilitamine;
                                    
                                 
                                       iv)
                                    
                                    
                                       kauplemisteabehoidla kõrvalteenused, mis on määruse (EL) nr 648/2012 kohase tuletisinstrumentide andmete keskse kogumise ja säilitamisega otseselt seotud ning tulenevad sellest;
                                    
                                 
                                       v)
                                    
                                    
                                       kauplemisteabehoidla põhiteenusena määruse (EL) 2015/2365 kohane väärtpaberite kaudu finantseerimise tehingute andmete keskne kogumine ja säilitamine;
                                    
                                 
                                       vi)
                                    
                                    
                                       kauplemisteabehoidla kõrvalteenused, mis on määruse (EL) 2015/2365 kohase väärtpaberite kaudu finantseerimise tehingute andmete keskse kogumise ja säilitamisega otseselt seotud ning tulenevad sellest;
                                    
                                 
                                       vii)
                                    
                                    
                                       kombineeritud kõrvalteenused, mis on otseselt seotud järgmiste teenuste kombinatsioonidega ja tulenevad neist:
                                       
                                                   —
                                                
                                                
                                                   nii kauplemisteabehoidla põhiteenusena kui ka väärtpaberistamise põhiteenusena määruse (EL) nr 648/2012 kohane tuletisinstrumentide andmete keskne kogumine ja säilitamine;
                                                
                                             
                                                   —
                                                
                                                
                                                   nii kauplemisteabehoidla põhiteenusena kui ka väärtpaberistamise põhiteenusena määruse (EL) 2015/2365 kohane väärtpaberite kaudu finantseerimise tehingute andmete keskne kogumine ja säilitamine;
                                                
                                             
                                                   —
                                                
                                                
                                                   nii kauplemisteabehoidla põhiteenusena määruse (EL) nr 648/2012 kohane tuletisinstrumentide andmete keskne kogumine ja säilitamine ning kauplemisteabehoidla põhiteenusena määruse (EL) 2015/2365 kohane väärtpaberite kaudu finantseerimise tehingute andmete keskne kogumine ja säilitamine;
                                                
                                             
                                 
                                       viii)
                                    
                                    
                                       kõik väärtpaberistamisega mitteseotud kõrvalteenused, mille suhtes kohaldatakse avaliku sektori asutuse poolt registreerimise ja järelevalve nõuet, olenemata sellest, kas neid osutatakse liidus või mujal;
                                    
                                 
                     
                           b)
                        
                        
                           väärtpaberistamise tehingute arv, mida taotleja kavatseb määruse (EL) 2017/2402 artikli 17 lõikes 1 loetletud kasutajatele kättesaadavaks teha;
                        
                     
                           c)
                        
                        
                           väärtpaberistamise põhiteenuste osutamise püsi- ja muutuvkulud.
                        
                     Finantsäriplaanis tuleb erinevate äristsenaariumide seas esitada baastulustsenaarium, sellest vähemalt 20 % kõrvale kalduvad positiivsed ja negatiivsed variandid, ning finantsäriplaanis määratletud väärtpaberistamise tehingute eeldatavast arvust vähemalt 20 % kõrvale kalduvad positiivsed ja negatiivsed variandid.
            
            
               4.   Väärtpaberistamise registrina registreerimise taotluses esitatakse emaettevõtja auditeeritud aastaaruanded taotluse esitamise kuupäevale eelnenud kolme majandusaasta kohta (võimaluse korral).
            
            
               5.   Väärtpaberistamise registrina registreerimise taotluses esitatakse taotleja kohta järgmine teave:
               
                           a)
                        
                        
                           kirjeldus selle kohta, kas ja kuhu on tulevikus kavas asutada tütarettevõtjaid;
                        
                     
                           b)
                        
                        
                           kavandatava äritegevuse kirjeldus, sealhulgas tütarettevõtjate või filiaalide äritegevuse kohta.
                        
                     
         
         
            Artikkel 14
            Infotehnoloogiavahendid
            Väärtpaberistamise registrina registreerimise taotluses esitatakse infotehnoloogiavahendite kohta järgmine teave:
            
                        a)
                     
                     
                        väärtpaberistamise põhiteenuste pakkumiseks taotleja kasutatava infotehnoloogiasüsteemi üksikasjalik kirjeldus, sealhulgas nimetades, millist infotehnoloogiasüsteemi artikli 2 lõike 2 punktis e osutatud väärtpaberistamise liigist ja aluspositsiooni liigist olenevalt kasutatakse;
                     
                  
                        b)
                     
                     
                        asjakohased ärilised nõuded, funktsionaalsed ja tehnilised kirjeldused, säilitusvõimsus, süsteemi skaleeritavus (nii tema ülesannete täitmise ja töödeldava teabehulga suurenemisega toimetuleku kui ka juurdepääsutaotluste poolest), maksimaalse edastatava andmemahu piirangud kooskõlas komisjoni delegeeritud määrusega (EL) 2020/1229, (8) süsteemi arhitektuur ja tehniline ülesehitus, andmemudel ja andmevood ning toimingud ja haldusmenetlused ja -juhendid;
                     
                  
                        c)
                     
                     
                        taotleja poolt kasutajatele teenuste osutamiseks välja töötatud kasutaja poole rakenduste ja töövahendite üksikasjalik kirjeldus;
                     
                  
                        d)
                     
                     
                        taotleja infotehnoloogiavahenditesse investeerimise ja vahendite uuendamise põhimõtted ja kord, sealhulgas taotleja süsteemide läbivaatamise ja versioonide arendamise tsükkel ning testimispõhimõtted;
                     
                  
                        e)
                     
                     
                        dokument, milles kirjeldatakse üksikasjalikult, kuidas taotleja on laiendatava märgistuskeele (XML) abi rakendanud aruandlusvormid, nagu on sätestatud komisjoni rakendusmääruse (EL) 2020/1225 (9) lisades, komisjoni rakendusmääruse (EL) 2020/1227 (10) lisades, ja kõik muid XML-sõnumeid, mis vastavad ESMA avaldatud spetsifikatsioonidele;
                     
                  
                        f)
                     
                     
                        põhimõtted ja menetlused, mida järgitakse rakendusmääruse (EL) 2020/1225 lisades sätestatud aruandevormide muutmisel.
                     
                  
         
            Artikkel 15
            Teabe kogumise ja kättesaadavuse mehhanismid
            
               1.   Väärtpaberistamise registrina registreerimise taotluses esitatakse:
               
                           a)
                        
                        
                           selliste menetluste, vahendite, meetodite ja kanalite üksikasjalik kirjeldus, mida taotleja kasutab aruandvatelt üksustelt andmete õigeaegse, struktureeritud ja tervikliku kogumise tagamiseks, sealhulgas aruandvatele üksustele kättesaadavaks tehtava aruandluse juhendi koopia (kui see on olemas);
                        
                     
                           b)
                        
                        
                           selliste vahendite, meetodite ja kanalite kirjeldus, mida taotleja kasutab määruse (EL) 2017/2402 artikli 17 lõikes 1 loetletud üksustele vahetu ja viivitamatu juurdepääsu tagamiseks komisjoni delegeeritud määruse (EL) 2020/1224 (11) artiklites 2–8 osutatud teabele, sealhulgas olemasolu korral sellise juurdepääsu saamiseks vajaliku kasutusjuhendi ja sisekorra koopia;
                        
                     
                           c)
                        
                        
                           selliste menetluste kirjeldus, mida taotleja kasutab delegeeritud määruse (EL) 2020/1229 artiklis 3 osutatud andmete täielikkuse punktisumma arvutamiseks, ning selliste vahendite, meetodite ja kanalite kirjeldus, mida taotleja kasutab määruse (EL) 2017/2402 artikli 17 lõikes 1 loetletud üksustele vahetu ja viivitamatu juurdepääsu tagamiseks kõnealustele andmete täielikkuse punktisummadele kooskõlas kõnealuse määrusega, sealhulgas olemasolu korral sellise juurdepääsu saamiseks vajaliku kasutusjuhendi ja sisekorra koopia.
                        
                     
            
               2.   Lõike 1 punktis a osutatud üksikasjalikus kirjelduses tuleb:
               
                           a)
                        
                        
                           eristada automatiseeritud ja manuaalseid vahendeid, meetodeid ja kanaleid;
                        
                     
                           b)
                        
                        
                           kui mõni vahenditest, meetoditest või kanalitest on manuaalne:
                           
                                       i)
                                    
                                    
                                       kirjeldada, kuidas neid vahendeid, meetodeid või kanaleid on võimalik käesoleva määruse artikli 14 punkti b kohaselt skaleerida;
                                    
                                 
                                       ii)
                                    
                                    
                                       kirjeldada konkreetseid menetlusi, mille taotleja on kehtestanud, et tagada kõnealuste vahendite, meetodite ja kanalite vastavus käesoleva määruse artiklile 24.
                                    
                                 
                     
         
         
            Artikkel 16
            Kõrvalteenused
            Kui väärtpaberistamise registrina registreerimist taotlev taotleja, taotleja konsolideerimisgruppi kuuluv ettevõtja või ettevõtja, kellega taotleja on sõlminud väärtpaberistamise põhiteenuste kohta lepingu, pakub või kavatseb pakkuda väärtpaberistamise kõrvalteenuseid või väärtpaberistamisega mitteseotud kõrvalteenused, esitatakse registreerimistaotluses järgmine:
            
                        a)
                     
                     
                        nende väärtpaberistamise kõrvalteenuste või väärtpaberistamisega mitteseotud kõrvalteenuste kirjeldus, mida taotleja või tema konsolideerimisgruppi kuuluv ettevõtja osutab või kavatseb osutada, ning selliseid teenuseid pakkuvate ettevõtjatega sõlmitud lepingute kirjeldus, samuti nende lepingute koopiad;
                     
                  
                        b)
                     
                     
                        menetlused ja põhimõtted, millega tagatakse, et vahendid, süsteemid, teave ja menetlused on väärtpaberistamise põhiteenuste ja väärtpaberistamise kõrvalteenuste või väärtpaberistamisega mitteseotud kõrvalteenuste osutamisel funktsionaalselt eraldatud olenemata sellest, kas neid osutab taotleja, tema konsolideerimisgruppi kuuluv ettevõtja või mõni muu ettevõtja, kellega tal on leping.
                     
                  
         
            Artikkel 17
            Kõrgem juhtkond ja juhatuse liikmed
            Väärtpaberistamise registrina registreerimise taotluses esitatakse kõrgema juhtkonna kohta järgmine teave:
            
                        a)
                     
                     
                        liikme elulookirjelduse koopia, mis sisaldab järgmist teavet, kui see on vajalik, et hinnata tema kogemuste ja teadmiste piisavust tema ülesannete täitmiseks:
                        
                                    i)
                                 
                                 
                                    ülevaade liikme keskharidusjärgsest haridusest;
                                 
                              
                                    ii)
                                 
                                 
                                    liikme töökäik kuupäevade, ametikohtade ja täidetud ülesannete kirjeldusega;
                                 
                              
                                    iii)
                                 
                                 
                                    liikme kutsekvalifikatsioonid, nende omandamise kuupäevad ja olemasolu korral asjakohase kutseühenduse liikmesus;
                                 
                              
                  
                        b)
                     
                     
                        üksikasjalik teave teadmiste ja kogemuste kohta väärtpaberistamise ning IT juhtimise, -toimingute ja arenduse valdkonnas;
                     
                  
                        c)
                     
                     
                        andmed finants- või andmesideteenuste osutamisega või pettuse või omastamisega seotud kriminaalkaristuste kohta; need andmed esitatakse eelkõige ametliku tõendi vormis, kui see on asjaomases liikmesriigis kättesaadav;
                     
                  
                        d)
                     
                     
                        liikme allkirjastatud avaldus, milles on märgitud, kas:
                        
                                    i)
                                 
                                 
                                    teda on kriminaalkorras karistatud seoses finants- või andmesideteenuste osutamisega või pettuse või omastamisega;
                                 
                              
                                    ii)
                                 
                                 
                                    temaga seoses on reguleeriv asutus või valitsusorgan või -asutus teinud distsiplinaarmenetluse raames negatiivse otsuse või tema suhtes on algatatud mis tahes selline menetlus, mis ei ole veel lõpule viidud;
                                 
                              
                                    iii)
                                 
                                 
                                    tsiviilkohtumenetluses on kohus tema kohta tuvastanud negatiivseid asjaolusid, mis on seotud finants- või andmesideteenuste osutamisega või väärkäitumise või pettusega äritegevuse juhtimisel;
                                 
                              
                                    iv)
                                 
                                 
                                    ta on olnud sellise ettevõtja juhatuse või kõrgema juhtkonna liige, mille registreeringu või tegevusloa on reguleeriv asutus tühistanud;
                                 
                              
                                    v)
                                 
                                 
                                    isik, kellelt on võetud õigus tegutseda valdkonnas, kus on vaja reguleeriva asutuse poolset registreerimist või tegevusluba;
                                 
                              
                                    vi)
                                 
                                 
                                    ta on olnud sellise ettevõtja juhatuse või kõrgema juhtkonna liige, mis on muutunud maksejõuetuks või likvideeritud ajal, kui ta oli ettevõtjaga seotud, või ühe aasta jooksul pärast seda, kui ta lakkas selle ettevõtjaga seotud olemast;
                                 
                              
                                    vii)
                                 
                                 
                                    ta on olnud sellise ettevõtja juhatuse või kõrgema juhtkonna liige, mille suhtes on reguleeriv asutus teinud negatiivse otsuse või määranud karistusi;
                                 
                              
                                    viii)
                                 
                                 
                                    valitsusasutus, reguleeriv asutus või kutseorganisatsioon on teda muul viisil trahvinud, tema tegevuse peatanud, keelanud tal töötada teataval ametikohal või kohaldanud tema suhtes muid karistusi seoses pettuse või omastamisega või finants- või andmesideteenuste osutamisega;
                                 
                              
                                    ix)
                                 
                                 
                                    tema suhtes kehtib direktorina töötamise keeld, keeld töötada mis tahes juhtival ametikohal, või on ta vabastatud töölt või muult ametikohalt äriühingus kohustuste rikkumise või ametiseisundi kuritarvituste tõttu;
                                 
                              
                  
                        e)
                     
                     
                        deklaratsioon liikme võimalike huvide konfliktide kohta tema ülesannete täitmisel ning selliste konfliktide juhtimise kirjeldus.
                     
                  
         
            Artikkel 18
            Juurdepääsueeskirjade läbipaistvus
            
               1.   Väärtpaberistamise registrina registreerimise taotluses esitatakse:
               
                           a)
                        
                        
                           põhimõtted ja menetlused, mille alusel eri liiki kasutajad annavad teavet ja saavad juurdepääsu väärtpaberistamise registris keskselt kogutud, koostatud ja säilitatud teabele, sealhulgas sellised protsessid, mis võimaldavad kasutajatel väärtpaberistamise registri hoitavale teabele juurde pääseda, seda vaadata või muuta, samuti menetlused, mis on kasutusel väärtpaberistamise registri kasutajate isikusamasuse tuvastamiseks;
                        
                     
                           b)
                        
                        
                           koopia tingimustest, mille põhjal määratakse kindlaks eri liiki kasutajate õigused ja kohustused seoses väärtpaberistamise registris hoitava teabega;
                        
                     
                           c)
                        
                        
                           mitmesuguste kasutajatele kättesaadavate juurdepääsukategooriate kirjeldus;
                        
                     
                           d)
                        
                        
                           üksikasjalik kirjeldus juurdepääsupõhimõtetest ja -menetlustest, millega tagatakse, et kasutajatel on mittediskrimineeriv juurdepääs väärtpaberistamise registris hoitavale teabele, sealhulgas:
                           
                                       i)
                                    
                                    
                                       kõik juurdepääsupiirangud;
                                    
                                 
                                       ii)
                                    
                                    
                                       juurdepääsutingimuste või -piirangute erinevused aruandvate üksuste ja määruse (EL) 2017/2402 artikli 17 lõikes 1 loetletud mitmesuguste üksuste lõikes;
                                    
                                 
                                       iii)
                                    
                                    
                                       kuidas on juurdepääsupõhimõtete ja -menetlustega tagatud, et juurdepääsu piirataks võimalikult vähe, ja millised menetlused on juurdepääsu piiramise või keelamise vaidlustamiseks kehtestatud;
                                    
                                 
                     
                           e)
                        
                        
                           selliste juurdepääsupõhimõtete ja -menetluste kirjeldus, millega antakse teistele teenuseosutajatele mittediskrimineeriv juurdepääs väärtpaberistamise registris hoitavale teabele, tingimusel et asjaomane aruandev üksus on andnud selleks kirjalikult oma vabatahtliku ja tagasivõetava nõusoleku, sealhulgas:
                           
                                       i)
                                    
                                    
                                       kõik juurdepääsupiirangud;
                                    
                                 
                                       ii)
                                    
                                    
                                       juurdepääsutingimuste või piirangute erinevused;
                                    
                                 
                                       iii)
                                    
                                    
                                       kuidas on juurdepääsupõhimõtete ja -menetlustega tagatud, et juurdepääsu piirataks võimalikult vähe, ja millised menetlused on juurdepääsu piiramise või keelamise vaidlustamiseks kehtestatud;
                                    
                                 
                     
                           f)
                        
                        
                           selliste kanalite ja mehhanismide kirjeldus, mille kaudu avalikustatakse potentsiaalsetele ja tegelikele kasutajatele menetlused, millega väärtpaberistamise registris hoitavale teabele lõppkokkuvõttes juurde pääseda, ning avalikustatakse potentsiaalsetele ja tegelikele aruandvatele üksustele menetlused, millega teave taotleja kaudu kättesaadavaks teha.
                        
                     
            
               2.   Lõike 1 punktides a–d nimetatud teave esitatakse järgmist tüüpi kasutajate kohta eraldi:
               
                           a)
                        
                        
                           taotleja oma töötajad ja muud temaga seotud töötajad, sealhulgas samasse konsolideerimisgruppi kuuluvad töötajad;
                        
                     
                           b)
                        
                        
                           väärtpaberistamise tehingu algatajad, sponsorid ja väärtpaberistamise eriotstarbelised ettevõtjad (ühe kategooriana);
                        
                     
                           c)
                        
                        
                           määruse (EL) 2017/2402 artikli 17 lõikes 1 nimetatud üksused;
                        
                     
                           d)
                        
                        
                           muud teenuseosutajad;
                        
                     
                           e)
                        
                        
                           taotleja kindlaks määratud muude kategooriate kasutajad (ühes iga sellise kategooria kohta eraldi kindlaks määratud teabega).
                        
                     
         
         
            Artikkel 19
            Hinnapoliitika läbipaistvus
            Väärtpaberistamise registrina registreerimise taotluses esitatakse kirjeldus järgmise kohta:
            
                        a)
                     
                     
                        taotleja hinnapoliitika, sealhulgas kehtivad hinnaalandused või -vähendid ning nende kasutamise tingimused;
                     
                  
                        b)
                     
                     
                        taotleja poolt väärtpaberistamise põhi- ja kõrvalteenuste osutamise eest nõutavate tasude struktuur, sealhulgas iga sellise teenuse hinnangulised kulud, ning andmed selle kohta, milliseid meetodeid kasutatakse, et pidada eraldi arvestust selliste kulude üle, mis taotlejal võivad tekkida väärtpaberistamise põhi- ja kõrvalteenuste osutamisel, samuti tasud, mida taotleja nõuab teabe teise väärtpaberistamise registrisse ülekandmise ja teiselt väärtpaberistamise registrilt vastuvõtmise eest;
                     
                  
                        c)
                     
                     
                        taotleja meetodid punktides a ja b osutatud teabe avalikkusele kättesaadavaks tegemiseks, sealhulgas nõutavate tasude struktuur, milles on eraldi näidatud väärtpaberistamise põhiteenused, ja kui neid osutatakse, siis väärtpaberistamise kõrvalteenused.
                     
                  
         
            Artikkel 20
            Operatsioonirisk
            
               1.   Väärtpaberistamise registrina registreerimise taotluses esitatakse:
               
                           a)
                        
                        
                           selliste vahendite ja menetluste üksikasjalik kirjeldus, mis on ette nähtud operatsiooniriski ja muude selliste oluliste riskide kindlakstegemiseks ja maandamiseks, millele taotleja on avatud, sealhulgas vastavate põhimõtete, metoodikate, sise-eeskirjade ja sel otstarbel koostatud juhendite koopia;
                        
                     
                           b)
                        
                        
                           selliste omavahenditest rahastatavate likviidsete netovarade kirjeldus, millest kaetakse võimalikku üldist äritegevuse kahjumit, et jätkata tegevust väärtpaberistamise põhiteenuste osutamisel;
                        
                     
                           c)
                        
                        
                           hinnang taotleja rahaliste vahendite piisavuse kohta, et katta ettevõtja lõpetamise või oluliste tegevuste ja teenuste ümberkorraldamise korral tegevuskulud vähemalt kuue kuu jooksul;
                        
                     
                           d)
                        
                        
                           taotleja talitluspidevuse kava ja selle ajakohastamise põhimõtete kirjeldus, sealhulgas järgmine:
                           
                                       i)
                                    
                                    
                                       kõik äritegevuse protsessid, vahendid, eskalatsioonimenetlused ja seotud süsteemid, mis on taotlejale väärtpaberistamise põhiteenuste tagamiseks otsustava tähtsusega, sealhulgas asjassepuutuvad edasi antud teenused, ning taotleja strateegia, põhimõtted ja eesmärgid asjaomaste protsesside talitluspidevuse tagamiseks;
                                    
                                 
                                       ii)
                                    
                                    
                                       muude finantsturutaristu pakkujatega, sealhulgas teiste väärtpaberistamise registritega sõlmitud kokkulepped;
                                    
                                 
                                       iii)
                                    
                                    
                                       oluliste funktsioonide puhul minimaalse teenustaseme tagamise kord ning nende funktsioonide täielikuks taastamiseks eeldatavalt kuluv aeg;
                                    
                                 
                                       iv)
                                    
                                    
                                       maksimaalne vastuvõetav äritegevusprotsesside ja -süsteemide taasteaeg, võttes arvesse määruse (EL) 2017/2402 artikli 7 lõike 1 kohaseid teabe edastamise tähtaegu ning teabemahtu, mida kauplemisteabehoidla peab kvartali jooksul töötlema;
                                    
                                 
                                       v)
                                    
                                    
                                       intsidentide registreerimise ja läbivaatamise kord;
                                    
                                 
                                       vi)
                                    
                                    
                                       korrapärase testimise programm, millega tagatakse piisavalt paljude võimalike stsenaariumide kontroll lühikeses ja keskpikas perspektiivis, mis hõlmab muu hulgas süsteemirikkeid, loodusõnnetusi, sidehäireid, oluliste töötajate kadu ja suutmatust kasutada tavapäraseid ruume, ning millega nähakse ette testid, et selgitada välja, kuidas riistvara, tarkvara ja sidevahendid reageerivad võimalikele ohtudele, lisaks testitulemustele ja järelmeetmetele, mis on võetud testide ja selle alusel, kui mõne süsteemi puhul on ilmnenud, et need ei tule testitud stsenaariumide korral toime;
                                    
                                 
                                       vii)
                                    
                                    
                                       olemasolevate alternatiivsete tehniliste keskuste ja tegevuskohtade arv, nende asukoht, vahendid võrreldes põhiasukohaga ning talitluspidevuse menetlused juhuks, kui tuleb kasutada neid varuasukohti;
                                    
                                 
                                       viii)
                                    
                                    
                                       teave sellisele varuasukohale juurdepääsu kohta, mis võimaldab töötajatel tagada väärtpaberistamise põhiteenuste talitluspidevuse juhul, kui põhiasukohta ei saa kasutada;
                                    
                                 
                                       ix)
                                    
                                    
                                       hädaolukordade lahendamise ja töötajate ohutuse tagamise kavad, menetlused ja kord;
                                    
                                 
                                       x)
                                    
                                    
                                       kriisijuhtimise, talitluspidevuse tagamise meetmete koordineerimise ning nende õigeaegse (taotleja seatud taasteaja jooksul) ja tulemusliku rakendamise kavad, menetlused ja kord, mobiliseerimise ja eskalatsioonivõimekus;
                                    
                                 
                                       xi)
                                    
                                    
                                       kavad, menetlused ja kord, mille taotleja on seadnud taotleja süsteemi-, rakendus- ja taristukomponentide taastamiseks taasteaja jooksul;
                                    
                                 
                                       xii)
                                    
                                    
                                       andmed töötajate koolitamise kohta, pidades silmas äritegevuse talitluspidevuse korda, isikute rolle seejuures, sealhulgas konkreetsete turbetoimingute eest vastutavate töötajate valmisolekut reageerida viivitamata teenuse osutamises esinevatele häiretele;
                                    
                                 
                     
                           e)
                        
                        
                           sellise korra kirjeldus, millega tagatakse taotleja poolt väärtpaberistamise põhiteenuste jätkumine häirete korral, ning tema teenuste kasutajate ja kolmandate isikute osalemine selles korras;
                        
                     
                           f)
                        
                        
                           kirjeldus selle kohta, kuidas taotleja on korraldanud oma veebisaidil teabe avaldamise ning ESMA ja teiste kasutajate kiire teavitamise teenuse osutamise või ühenduse katkestustest, ning teave korrapärase teenuseosutamise jätkamiseks kuluva aja kohta;
                        
                     
                           g)
                        
                        
                           selleks et tema töötajad saaksid tema infotehnoloogiasüsteemide toimimist pidevalt reaalajas jälgida, taotleja kehtestatud korra kirjeldus.
                        
                     
            
               2.   Väärtpaberistamise registrina registreerimise taotluses esitatakse koopiaid põhimõtetest ja menetlustest, millega tagatakse, et teave kantakse nõuetekohaselt üle teistele väärtpaberistamise registritele ja aruandevood suunatakse ümber teistele väärtpaberistamise registritele.
            
         
         
            Artikkel 21
            Tegevuse edasiandmine
            
               1.   Väärtpaberistamise registrina registreerimise taotluses tõendatakse, et kui taotleja näeb ette, et tegevust osutavad tema nimel kolmandad isikud, sealhulgas äriühingud, kellega tal on tihedad seosed, peab ta tagama, et sellistel kolmandatel isikutel on võimalused ja vahendid tegevuse usaldusväärseks ja professionaalseks osutamiseks.
            
            
               2.   Väärtpaberistamise registrina registreerimise taotlus sisaldab või selles täpsustatakse järgmist:
               
                           a)
                        
                        
                           edasiantavate tegevuste ulatuse kirjeldus, samuti üksikasjad selle kohta, millised ülesanded ja millises ulatuses need edasi antakse;
                        
                     
                           b)
                        
                        
                           koopia asjaomastest teenustaseme kokkulepetest, milles esitatakse selged rollid ja vastutusalad, parameetrid ja eesmärgid taotleja iga olulisema nõude kohta, mille täitmine on edasi antud, meetodid, mida kasutatakse edasiantud funktsioonide teenustaseme jälgimiseks, ning meetmed või toimingud puhuks, kui teenustaseme eesmärke ei täideta;
                        
                     
                           c)
                        
                        
                           kõnealuseid teenustaseme kokkuleppeid reguleerivate lepingute koopia, sealhulgas kolmandast isikust teenuseosutaja andmed;
                        
                     
                           d)
                        
                        
                           koopiad edasiantud tegevuse kohta koostatud välisaruannetest (võimaluse korral);
                        
                     
                           e)
                        
                        
                           edasiandmisega seotud korralduslike meetmete ja põhimõtete üksikasjad ning kaasnevad riskid, nagu on määratletud lõikes 4.
                        
                     
            
               3.   Registreerimise taotluses tuleb näidata, et tegevuse edasiandmisega ei vähene taotleja suutlikkus täita kõrgema juhtkonna või juhtorgani ülesandeid.
            
            
               4.   Väärtpaberistamise registrina registreerimise taotluses esitatakse teave, mis on piisav, et näidata, kuidas taotleja on edasiantud tegevuse eest endiselt vastutav, ning taotleja võetud selliste korralduslike meetmete kirjeldus, millega tagatakse järgmine:
               
                           a)
                        
                        
                           kolmandast isikust teenuseosutaja viib edasiantud tegevust ellu tulemuslikult ning kooskõlas kohaldatavate õigusnormide ja regulatiivsete nõuetega ning pöörab nõuetekohaselt tähelepanu tuvastatud puudustele;
                        
                     
                           b)
                        
                        
                           pakkuja tuvastab riskid, mis tulenevad edasiantud tegevusest ja määrab kindlaks nende riskide nõuetekohase järelevalve;
                        
                     
                           c)
                        
                        
                           edasiantud tegevuse jaoks on kehtestatud nõuetekohased kontrollimenetlused, sealhulgas nii tegevuse kui ka taotleja jaoks sellest tulenevate riskide tõhus järelevalve;
                        
                     
                           d)
                        
                        
                           edasiantud tegevuse nõuetekohane talitluspidevus.
                        
                     Esimese lõigu punkti d kohaldamiseks esitab taotleja teabe kolmandast isikust teenuseosutaja talitluspidevuse tagamise korra kohta, sealhulgas taotleja hinnangu sellise talitluspidevuse tagamise korra kvaliteedile ja vajaduse korral teabe selle kohta, kas ja milliseid parandusi on taotleja selle korra suhtes nõudnud.
            
            
               5.   Kui kolmandast isikust teenuseosutaja üle teeb järelevalvet reguleeriv asutus, esitatakse registreerimistaotluses ka teave, millest nähtub, et kolmandast isikust teenuseosutaja teeb selle reguleeriva asutusega edasiantud tegevusega seoses koostööd.
            
         
         
            Artikkel 22
            Turvalisus
            
               1.   Väärtpaberistamise registrina registreerimise taotluses esitatakse tõendid järgmise kohta:
               
                           a)
                        
                        
                           taotleja infotehnoloogiasüsteemid on kaitstud väärkasutuse ja loata juurdepääsu eest;
                        
                     
                           b)
                        
                        
                           tema infosüsteemid kooskõlas Euroopa Parlamendi ja nõukogu direktiivi 2013/40/EL (12) artikli 2 punktis a esitatud määratlusega on kaitstud rünnete eest;
                        
                     
                           c)
                        
                        
                           ära on hoitud konfidentsiaalse teabe lubamatu avalikustamine;
                        
                     
                           d)
                        
                        
                           tagatud on määruse (EL) 2017/2402 alusel saadud teabe turvalisus ja terviklus.
                        
                     
            
               2.   Taotluses esitatakse tõendid selle kohta, et taotleja on kehtestanud korra, mis võimaldab lõikes 1 osutatud riske kiiresti ja õigeaegselt kindlaks teha ja juhtida.
            
            
               3.   Lõigetes 1 ja 2 osutatud füüsiliste ja elektrooniliste turvameetmete rikkumiste kohta esitatakse taotluses tõendid, et taotleja on kehtestatud korra, mis võimaldab teha kiiresti ja õigel ajal järgmist:
               
                           a)
                        
                        
                           teavitada ESMAt rikkumise põhjustanud intsidendist;
                        
                     
                           b)
                        
                        
                           esitada ESMA-le juhtumiaruande, kirjeldades selles juhtumi laadi, olukorra lahendamiseks võetud meetmeid ja samalaadsete juhtumite vältimiseks astutud samme;
                        
                     
                           c)
                        
                        
                           teavitada intsidendist oma kasutajaid, kui rikkumine neid mõjutab.
                        
                     
         
         
            Artikkel 23
            Kontrollikord
            
               1.   Väärtpaberistamise registrina registreerimise taotluses kirjeldatakse taotleja kehtestatud põhimõtteid ja menetlusi, mille eesmärk on:
               
                           a)
                        
                        
                           autentida taotleja süsteemidele juurdepääsul kasutaja isikut;
                        
                     
                           b)
                        
                        
                           kinnitada asjaomase väärtpaberistamise kohta taotlejalt määruse (EL) 2017/2402 alusel saadud teavet ja lubada seda säilitada;
                        
                     
                           c)
                        
                        
                           järgida delegeeritud määruse (EL) 2020/1229 artikleid 2–4;
                        
                     
                           d)
                        
                        
                           kontrollida mitmekordse esitamise esinemist ja need eraldi välja tuua;
                        
                     
                           e)
                        
                        
                           teha kindlaks teave, mis ei ole temani jõudnud, kuigi määruse (EL) 2017/2402 artikli 7 lõike 1 kohaselt tuleb see teave kättesaadavaks teha.
                        
                     
            
               2.   Taotluses esitatakse ka dokumendid, milles on esitatud mitu üksikasjalikku testjuhtumi näidet (sealhulgas graafiliselt), mis tõendavad taotleja suutlikkust täita lõikes 1 sätestatud kohustusi. Lõike 1 punkti c puhul esitatakse delegeeritud määruse (EL) 2020/1229 artiklis 4 loetletud iga kontrollimisjuhtumi kohta mitu üksikasjalikku testjuhtumi näidet.
            
         
         
            Artikkel 24
            Koostatud teabe kvaliteet
            Delegeeritud määruse (EL) 2020/1229 kohaselt taotleja koostatava teabe puhul esitatakse väärtpaberistamise registrina registreerimise taotluses üksikasjalik kirjeldus selle kohta, millised menetlused taotleja on kehtestanud, et tagada aruandvatelt üksustelt saadud teabe täpne esitamine, seejuures ise vigu tegemata ja teavet välja jätmata.
         
         
            Artikkel 25
            Konfidentsiaalsus
            
               1.   Väärtpaberistamise registrina registreerimise taotluses esitatakse selliste sise-eeskirjade, -menetluste ja -mehhanismide kirjeldus, millega hoitakse ära järgmine:
               
                           a)
                        
                        
                           taotleja säilitatava teabe igasugune kasutamine ebaseaduslikel eesmärkidel;
                        
                     
                           b)
                        
                        
                           konfidentsiaalse teabe avalikustamine;
                        
                     
                           c)
                        
                        
                           taotleja säilitatava teabe ärilisel eesmärgil kasutamine, kui selline kasutamine on keelatud.
                        
                     
            
               2.   Lõikes 1 osutatud kirjeldus peab hõlmama sise-eeskirju, millega reguleeritakse töötajate poolt teabele juurdepääsu salasõna kasutamist, esitada tuleb ka teave selle kohta, millisel eesmärgil ja millises ulatuses saavad töötajad teavet vaadata ning millised on piirangud selle teabe kasutamisel.
            
            
               3.   Taotlejad esitavad ESMA-le teabe selle kohta, kuidas peetakse logisid, milles registreeritakse taotleja hoitavaid andmeid vaadanud töötaja isik, juurdepääsuaeg, vaadatud teabe laad ja juurdepääsu eesmärk.
            
         
         
            Artikkel 26
            Andmete säilitamise põhimõtted
            
               1.   Väärtpaberistamise registrina registreerimise taotluses esitatakse järgmine teave:
               
                           a)
                        
                        
                           andmete säilitamise süsteemid, põhimõtted ja menetlused, mille kaudu tagatakse, et taotleja talletab ja säilitab määruse (EL) 2017/2402 kohaselt aruandva üksuse poolt taotleja kaudu kättesaadavaks tehtud teabe kooskõlas määruse (EL) nr 648/2012 artikli 80 lõikega 3, nagu seda kohaldatakse määruse (EL) 2017/2402 artikli 10 lõikega 2;
                        
                     
                           b)
                        
                        
                           andmete säilitamiseks kasutatavate selliste süsteemide, põhimõtete ja menetluste üksikasjalik kirjeldus, millega tagatakse, et määruse (EL) 2017/2402 kohaselt taotleja kaudu aruandva üksuse poolt kättesaadavaks tehtud teavet kohandatakse sobival viisil ja asjakohaste õigusnormide kohaselt;
                        
                     
                           c)
                        
                        
                           teave määruse (EL) 2017/2402 kohaselt taotleja kaudu aruandva üksuse poolt kättesaadavaks tehtud teabe vastuvõtmise ja haldamise kohta, sealhulgas selliste taotleja kehtestatud põhimõtete ja menetluste kirjeldus, millega tagatakse järgmine:
                           
                                       i)
                                    
                                    
                                       vastuvõetud teabe õigeaegne ja täpne talletamine;
                                    
                                 
                                       ii)
                                    
                                    
                                       väärtpaberistamise tehingu vastuvõtmise, muutmise või lõpetamisega seotud teabe talletamine;
                                    
                                 
                                       iii)
                                    
                                    
                                       see, et teavet säilitatakse nii internetis kui ka väljaspool seda;
                                    
                                 
                                       iv)
                                    
                                    
                                       see, et teabest tehakse talitluspidevuse tagamiseks sobival viisil koopiaid.
                                    
                                 
                     
            
               2.   Registreerimistaotlus sisaldab ka põhimõtteid ja menetlusi, millest taotleja lähtub delegeeritud määruse (EL) 2020/1229 kohaselt taotleja koostatud kontrollimiste, valideerimiste ja teabe kohesel talletamisel ning säilitamisel vähemalt kümme aastat pärast seda, kui taotleja on väärtpaberistamise lõpule viinud.
            
         
         
            Artikkel 27
            Tasude maksmine
            Väärtpaberistamise registrina registreerimise taotluses esitatakse tõendid määruse (EL) 2017/2402 artiklis 16 osutatud registreerimistasude maksmise kohta.
         
         
            Artikkel 28
            Taotluse täpsuse ja täielikkuse kontroll
            
               1.   Igasugusele teabele, mis registreerimisprotsessi käigus ESMA-le esitatakse, lisatakse taotleja juhatuse liikme ja taotleja kõrgema juhtkonna liikme allkirjastatud kiri, milles kinnitatakse, et esitatud teave on allakirjutanu parima teadmise kohaselt teabe esitamise kuupäeva seisuga täpne ja täielik.
            
            
               2.   Vajaduse ja olemasolu korral lisatakse teabele ka taotluses esitatud teabe täpsust kinnitavad äriühingu juriidilised dokumendid.
            
         
         
            Artikkel 29
            Väärtpaberistamise põhiteenuseid osutada sooviva registreeritud kauplemisteabehoidla teabenõuded
            
               1.   Määruse (EL) 2017/2402 artikli 10 lõike 5 punkti b kohase taotlusega kõnealuse määruse artikli 7 kohase registreeringu laiendamiseks esitatakse teave ja dokumendid, mida on nõutud järgmistes käesoleva määruse sätetes:
               
                           a)
                        
                        
                           artikkel 2, välja arvatud lõike 2 punkt d,
                        
                     
                           b)
                        
                        
                           artikkel 3,
                        
                     
                           c)
                        
                        
                           artikkel 5, välja arvatud lõike 2 punkt d,
                        
                     
                           d)
                        
                        
                           artikkel 6,
                        
                     
                           e)
                        
                        
                           artikkel 9,
                        
                     
                           f)
                        
                        
                           artikli 10 punkt b,
                        
                     
                           g)
                        
                        
                           artikkel 12,
                        
                     
                           h)
                        
                        
                           artikli 13 lõige 2,
                        
                     
                           i)
                        
                        
                           artiklid 14, 15 ja 16,
                        
                     
                           j)
                        
                        
                           artikli 17 punkt b ja artikli 17 punkt e,
                        
                     
                           k)
                        
                        
                           artiklid 18–24,
                        
                     
                           l)
                        
                        
                           artikli 25 lõige 2,
                        
                     
                           m)
                        
                        
                           artiklid 26, 27 ja 28.
                        
                     
            
               2.   Käesoleva määruse muudes sätetes nõutud andmed ja dokumendid, mida lõikes 1 ei ole nimetatud, lisatakse taotlusele üksnes siis, kui taotluse esitamise ajal on neis sätetes nõutud teabes või dokumendis sisulisi erinevusi võrreldes ESMA-le viimati määruse (EL) nr 648/2012 VI jaotise 1. peatüki või vajaduse korral määruse (EL) 2015/2365 III peatüki kohaselt esitatuga.
            
            
               3.   Käesoleva artikli kohaldamisel käsitatakse artikli 2 lõigetes 3 ja 4 ning artiklites 3–28 esitatud viiteid registreerimise taotlemisele viitena registreeringu laiendamise taotlusele.
            
         
         
            Artikkel 30
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 347, 28.12.2017, lk 35.
         
            (2)  Euroopa Parlamendi ja nõukogu 4. juuli 2012. aasta määrus (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.7.2012, lk 1).
         
            (3)  Euroopa Parlamendi ja nõukogu 25. novembri 2015. aasta määrus (EL) 2015/2365, mis käsitleb väärtpaberite kaudu finantseerimise tehingute ja uuesti kasutamise läbipaistvust ning millega muudetakse määrust (EL) nr 648/2012 (ELT L 337, 23.12.2015, lk 1).
         
            (4)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
         
            (5)  Euroopa Parlamendi ja nõukogu 19. juuli 2002. aasta määrus (EÜ) nr 1606/2002 rahvusvaheliste raamatupidamisstandardite kohaldamise kohta (EÜT L 243, 11.9.2002, lk 1).
         
            (6)  Euroopa Parlamendi ja nõukogu 26. juuni 2013. aasta direktiiv 2013/34/EL teatavat liiki ettevõtjate aruandeaasta finantsaruannete, konsolideeritud finantsaruannete ja nendega seotud aruannete kohta ja millega muudetakse Euroopa Parlamendi ja nõukogu direktiivi 2006/43/EÜ ning tunnistatakse kehtetuks nõukogu direktiivid 78/660/EMÜ ja 83/349/EMÜ (ELT L 182, 29.6.2013, lk 19).
         
            (7)  Euroopa Parlamendi ja nõukogu 17. mai 2006. aasta direktiiv 2006/43/EÜ, mis käsitleb raamatupidamise aastaaruannete ja konsolideeritud aruannete kohustuslikku auditit ning millega muudetakse nõukogu direktiive 78/660/EMÜ ja 83/349/EMÜ ning tunnistatakse kehtetuks nõukogu direktiiv 84/253/EMÜ (ELT L 157, 9.6.2006, lk 87).
         
            (8)  Komisjoni 29. novembri 2019. aasta delegeeritud määrus (EL) 2020/1229, millega täiendatakse Euroopa Parlamendi ja nõukogu määrust (EL) 2017/2402 regulatiivsete tehniliste standarditega andmete kogumist, agregeerimist, võrdlemist, neile juurdepääsu andmist ning nende täielikkuse ja kooskõlalisuse kontrollimist käsitlevate väärtpaberistamise registri tegevusstandardite kohta (vt käesoleva Euroopa Liidu Teataja lk 335).
         
            (9)  Komisjoni 29. oktoobri 2019. aasta rakendusmäärus (EL) 2020/1225, milles sätestatakse rakenduslikud tehnilised standardid, milles määratakse kindlaks väärtpaberistamise tehingu algataja, sponsori ja väärtpaberistamise eriotstarbelise ettevõtja esitatava teabe ja väärtpaberistamise üksikasjade vorming ja standardvormid (vt käesoleva Euroopa Liidu Teataja lk 217).
         
            (10)  Komisjoni 12. novembri 2019. aasta rakendusmäärus (EL) 2020/1227, milles sätestatakse rakenduslikud tehnilised standardid seoses standardväärtpaberistamise teate nõuetele vastava teabe esitamise vormidega (vt käesoleva Euroopa Liidu Teataja lk 315).
         
            (11)  Komisjoni 16. oktoobri 2019. aasta delegeeritud määrus (EL) 2020/1224, millega täiendatakse Euroopa Parlamendi ja nõukogu määrust (EL) 2017/2402 regulatiivsete tehniliste standarditega, milles määratakse kindlaks teave ja väärtpaberistamise üksikasjad, mille väärtpaberistamise tehingu algataja, sponsor ja väärtpaberistamise eriotstarbeline ettevõtja peavad esitama (vt käesoleva Euroopa Liidu Teataja lk 1).
         
            (12)  Euroopa Parlamendi ja nõukogu 12. augusti 2013. aasta direktiiv 2013/40/EL, milles käsitletakse infosüsteemide vastu suunatud ründeid ja millega asendatakse nõukogu raamotsus 2005/222/JSK (ELT L 218, 14.8.2013, lk 8).